Martiri Santuen eliza (Marrakex)

Martiri Santuen eliza Marokoko Marrakex hirian dagoen eliza katolikoa da, 1928an eraikia. Administratiboki Rabateko artxidiozesiari dagokio.

 Historia 
Martiri Santuen eliza Marrakexeko Gueliz auzoan, hiriaren erdigunean, Guelizko meskitaren parean. Marrakexeko bigarren eliza katolikoa da. Henri Prost arkitekto frantziarrak eraiki zuen 1928an, eta 1929an ofizialki inauguratu zen (edo 1931n, beste datu batzuen arabera). Marrakexeko XII. mendeko bost martiri frantziskotarren omenez sagaratuta dago.

1951n, Bouton anaiek (André Bouton monje beneditarrak eta Jacques Bouton artistak) Kristo Pantokrator irudikatzen duen fresko bat sortu zuten elizarako. Gurutzefika G. Puvillanden obra da, gurutze bizantziarraren kopia.

Gaur egun, eliza honen komunitatea multinazionala da eta batez ere Saharaz hegoaldeko herrialdeetako ikasleez eta ingelesez edo frantsesez hitz egiten duten atzerritarrez osatuta dago. Caritas erakundearen tokiko egoitza ere badago bertan.

 Iruditegia 

 Erreferentziak 

 Kanpo estekak 

Kategoria:1928an amaitutako eraikinak
Kategoria:Marrakexeko eraikinak
Kategoria:Marokoko elizak
Kategoria:Erromatar Eliza Katolikoa Marokon